CELEX: 32011R0783
Language: ro
Date: 2011-08-05 00:00:00
Title: Regulamentul de punere în aplicare (UE) nr. 783/2011 al Comisiei din 5 august 2011 de modificare a Regulamentului (UE) nr. 724/2010 de stabilire a normelor de aplicare a închiderilor în timp real ale anumitor activități de pescuit în Marea Nordului și Skagerrak

6.8.2011   
            
            
               RO
            
            
               Jurnalul Oficial al Uniunii Europene
            
            
               L 203/7
            
         REGULAMENTUL DE PUNERE ÎN APLICARE (UE) NR. 783/2011 AL COMISIEI
   din 5 august 2011
   de modificare a Regulamentului (UE) nr. 724/2010 de stabilire a normelor de aplicare a închiderilor în timp real ale anumitor activități de pescuit în Marea Nordului și Skagerrak
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 51 alineatul (3),
   întrucât:
   
               (1)
            
            
               Articolul 4 din Regulamentul (UE) nr. 724/2010 al Comisiei (2) prevede că nivelul limită de captură care declanșează închiderile este o pondere a puietului de 15 % din greutatea totală de cod, eglefin, cod negru și merlan sau, dacă cantitatea de cod din eșantion depășește 75 % din totalul pentru cele patru specii la o lansare, nivelul limită de captură este reprezentat de o pondere a puietului de 10 % din greutatea celor patru specii.
            
         
               (2)
            
            
               În conformitate cu anexa I la Regulamentul (UE) nr. 724/2010 se prelevează un eșantion în cazul în care se estimează că există cel puțin 300 kg de cod, eglefin, cod negru și merlan în cantitatea capturată la o lansare.
            
         
               (3)
            
            
               Astfel cum se arată în consultările în domeniul pescuitului pentru 2011 desfășurate la 4 decembrie 2010 între Uniune și Norvegia, este oportun pentru Uniune să se modifice parametrii principali ai sistemului de declanșare a închiderilor în timp real în Marea Nordului și Skagerrak, adică nivelul limită de captură care declanșează închiderile și cantitatea minimă estimată de pește în cauză la o lansare, în scopul creșterii eficacității sistemului.
            
         
               (4)
            
            
               Prin urmare, Regulamentul (UE) nr. 724/2010 trebuie modificat în consecință.
            
         
               (5)
            
            
               Comitetul pentru pescuit și acvacultură nu a emis niciun aviz cu privire la măsurile prevăzute de prezentul regulament,
            
         ADOPTĂ PREZENTUL REGULAMENT:
   Articolul 1
   Regulamentul (UE) nr. 724/2010 se modifică după cum urmează:
   
               1.
            
            
               Articolul 4 se înlocuiește cu următorul text:
               „Articolul 4
               Nivel limită de captură
               (1)   Nivelul limită de captură care declanșează închiderile în timp real ale activităților de pescuit, menționat la articolul 51 din Regulamentul (CE) nr. 1224/2009, este o pondere a puietului de 10 % din greutatea totală pentru cele patru specii menționate la articolul 2, la o lansare.
               (2)   Cu toate acestea, în cazul în care cantitatea de cod din eșantion depășește 75 % din totalul pentru cele patru specii la o lansare, nivelul limită de captură este reprezentat de o pondere a puietului de 7,5 % din greutatea totală pentru cele patru specii la o lansare.”
            
         
               2.
            
            
               În anexa I, punctul 3 se înlocuiește cu următorul text:
               
                           „3.
                        
                        
                           Se prelevează un eșantion în cazul în care se estimează că există cel puțin 200 kg de cod, eglefin, cod negru sau merlan, în orice combinație, în cantitatea capturată la o lansare.
                           
                                       (a)
                                    
                                    
                                       Dimensiunea minimă a eșantionului trebuie să fie de 200 kg de cod, eglefin, cod negru sau merlan, în orice combinație.
                                    
                                 
                                       (b)
                                    
                                    
                                       Eșantionul se prelevează în așa fel încât să reflecte compoziția capturii în ceea ce privește cele patru specii.
                                    
                                 
                                       (c)
                                    
                                    
                                       Atunci când dimensiunea capturii o impune, eșantionul se prelevează la începutul, la mijlocul și la sfârșitul capturii.”
                                    
                                 
                     
         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 august 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 343, 22.12.2009, p. 1.
   
      (2)  JO L 213, 13.8.2010, p. 1.